ประกาศกรมวิชาการเกษตรประกาศกรมวิชาการเกษตรเรื่องหลักเกณฑ์ วิธีการ และเงื่อนไขการจดทะเบียนผู้ส่งออกผักและผลไม้สด ไปสหภาพยุโรป[๑] ตามประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขอและการออกใบรับรองปลอดศัตรูพืชสำหรับการส่งออกผักและผลไม้สดไปสหภาพยุโรปพ.ศ.๒๕๕๐ กำหนดให้ผู้ส่งออกสินค้าผักและผลไม้สดไปสหภาพยุโรปต้องจดทะเบียนกับกรมวิชาการเกษตร นั้นเพื่อให้การควบคุมระบบการตรวจสอบรับรองสินค้าผักและผลไม้สดส่งออกเป็นไปอย่างมีประสิทธิภาพและเป็นไปตามประกาศดังกล่าว กรมวิชาการเกษตรจึงกำหนดหลักเกณฑ์วิธีการและเงื่อนไขการจดทะเบียนเป็นผู้ส่งออกผักและผลไม้สดไปสหภาพยุโรปดังต่อไปนี้๑.ในประกาศนี้ผักและผลไม้สดหมายความว่า ส่วนหนึ่งส่วนใด หรือทั้งหมดของพืชประเภทผักและผลไม้ที่ส่งออกในสภาพสดโรงคัดบรรจุหมายความว่า สถานประกอบการที่มีการรวบรวม ล้าง ตัดแต่ง บรรจุสินค้าในบรรจุภัณฑ์ที่พร้อมจำหน่ายเพื่อการส่งออกผู้ส่งออกหมายความว่า บุคคล หรือนิติบุคคลที่มีการส่งออกสินค้าผักและผลไม้สดไปสหภาพยุโรป๒.การยื่นคำขอจดทะเบียนเป็นผู้ส่งออกให้ผู้ประสงค์จะส่งออกผักและผลไม้สดไปสหภาพยุโรปยื่นคำขอจดทะเบียนเป็นผู้ส่งออกตามแบบ ศบส. ๐๐๕ ท้ายประกาศนี้ ต่อเจ้าหน้าที่ ณศูนย์บริการทางวิชาการแบบเบ็ดเสร็จกรมวิชาการเกษตร กระทรวงเกษตรและสหกรณ์พร้อมเอกสารหลักฐาน ดังนี้๒.๑ในกรณีผู้ขอเป็นบุคคลธรรมดา(๑)สำเนาบัตรประจำตัวประชาชน หรือสำเนาทะเบียนบ้าน จำนวน ๑ ฉบับ(๒)สำเนาใบทะเบียนพาณิชย์ที่ระบุชนิดแห่งพาณิชย์ถือว่าเป็นผู้ส่งออกผักและผลไม้สดหรือสินค้าเกษตรกรรม จำนวน ๑ ฉบับ(๓)สำเนาหนังสือรับรอง GAPแหล่งผลิตทั้งหมดที่ส่งออก และ(๔)สำเนาหนังสือรับรอง GMPของโรงคัดบรรจุทั้งหมด๒.๒ในกรณีผู้ขอเป็นนิติบุคคล(๑)สำเนาทะเบียนบ้านของกรรมการผู้มีอำนาจลงนามผูกพันบริษัท (กรณีบริษัทจำกัดหรือบริษัทมหาชนจำกัด)หรือของหุ้นส่วนผู้จัดการ (กรณีห้างหุ้นส่วนนิติบุคคล)แล้วแต่กรณี จำนวน ๑ ฉบับ(๒)สำเนาหนังสือรับรองนิติบุคคลของสำนักงานทะเบียนหุ้นส่วนบริษัทแสดงรายการจดทะเบียนที่มีวัตถุประสงค์การดำเนินการเกี่ยวกับผักและผลไม้สดหรือสินค้าเกษตรกรรม ตลอดทั้งชื่อกรรมการหรือหุ้นส่วนผู้มีอำนาจลงนามผูกพันบริษัทหรือห้างหุ้นส่วนนิติบุคคล ซึ่งออกให้ไม่เกินหกเดือน จำนวน ๑ ฉบับ(๓)สำเนาหนังสือรับรอง GAPแหล่งผลิตทั้งหมดที่ส่งออก และ(๔)สำเนาหนังสือรับรอง GMPของโรงคัดบรรจุทั้งหมด๓.ขั้นตอนการขอจดทะเบียนและการรับจดทะเบียนเป็นผู้ส่งออก๓.๑การรับจดทะเบียนเป็นผู้ส่งออกเมื่อเจ้าหน้าที่ได้รับคำขอแล้วให้ตรวจสอบหลักฐานตามที่กำหนดไว้ในข้อ ๒ ถ้าเอกสารหลักฐานครบถ้วนให้เสนออธิบดีกรมวิชาการเกษตรเพื่อพิจารณารับจดทะเบียนและออกหนังสือสำคัญแสดงการจดทะเบียนเป็นผู้ส่งออก ตามแบบ ศบส.๐๐๖ แนบท้ายประกาศนี้๓.๒อายุของหนังสือสำคัญแสดงการจดทะเบียนเป็นผู้ส่งออกหนังสือสำคัญแสดงการจดทะเบียนเป็นผู้ส่งออกมีอายุสองปีนับแต่วันออกหนังสือสำคัญแสดงการจดทะเบียนเป็นผู้ส่งออก๔.เงื่อนไขที่ผู้ได้รับหนังสือสำคัญแสดงการจดทะเบียนเป็นผู้ส่งออกต้องปฏิบัติ๔.๑จัดให้มีการติดป้าย หรือฉลากหรือประทับข้อความเป็นภาษาอังกฤษที่ภาชนะบรรจุโดยต้องแสดง ดังนี้-หมายเลขทะเบียนผู้ส่งออก-ชื่อผู้ประกอบการ /ผู้ส่งออก-ชื่อสามัญของพืช-ชื่อวิทยาศาสตร์ของพืช-รหัสรุ่นที่ผลิต (LotNo.หรือ BatchNo.หรือ CodeNo.)-ประเทศผู้ผลิต๔.๒ต้องแจ้งข้อมูลแก่กรมวิชาการเกษตรเมื่อมีการเปลี่ยนแปลงแหล่งผลิตผักและผลไม้สดและโรงคัดบรรจุ หรือข้อมูลอื่น ๆ ที่มีผลต่อความปลอดภัยด้านอาหาร ภายใน ๗วันนับแต่วันเปลี่ยนแปลงข้อมูล๕. บทกำหนดโทษผู้ได้รับหนังสือสำคัญแสดงการจดทะเบียนเป็นผู้ส่งออกไม่ปฏิบัติตามเงื่อนไขที่กำหนดไว้ในประกาศนี้หรือประกาศใด ๆ ที่เกี่ยวข้องซึ่งออกโดยกรมวิชาการเกษตรกรมวิชาการเกษตรจะพิจารณาสั่งให้แก้ไข หรือสั่งพักใช้หรือเพิกถอนหนังสือสำคัญแสดงการจดทะเบียนเป็นผู้ส่งออกได้๖.บทยกเว้นการนำติดตัวออกไปซึ่งผักและผลไม้สดไปสหภาพยุโรปเพื่อใช้เฉพาะตัวหรือเป็นตัวอย่าง ได้รับการยกเว้นไม่ต้องปฏิบัติตามประกาศฉบับนี้ประกาศฉบับนี้ให้ใช้บังคับตั้งแต่วันที่๑ มกราคม พ.ศ.๒๕๕๑ เป็นต้นไปประกาศณ วันที่ ๒๐ ธันวาคม พ.ศ.๒๕๕๐เมทนีสุคนธรักษ์ผู้ตรวจราชการกระทรวงเกษตรและสหกรณ์รักษาราชการแทนอธิบดีกรมวิชาการเกษตร[เอกสารแนบท้าย]๑. คำร้องขอหนังสือสำคัญแสดงการจดทะเบียนเป็นผู้ส่งออกผักและผลไม้สดไปสหภาพยุโรปภายใต้การกำกับดูแลของกรมวิชาการเกษตร (แบบ คบส. ๐๐๕)๒.หนังสือสำคัญแสดงการจดทะเบียนเป็นผู้ส่งผักและผลไม้สดไปสหภาพยุโรป (แบบ คบส. ๐๐๖)(ดูข้อมูลจากภาพกฎหมาย)ศรตม์/ผู้จัดทำ๒๑พฤศจิกายน ๒๕๕๕พลัฐวัษ/ตรวจ๑๑กุมภาพันธ์ ๒๕๕๖[๑] ราชกิจจานุเบกษาเล่ม ๑๒๕/ตอนพิเศษ ๑๙ ง/หน้า ๒๖/๒๘ มกราคม ๒๕๕๑